text: Løgmaður: Nú seta vit hol á grøna skiftið á sjónum
text: #000001
text: -Størsta avbjóðingin í grøna skiftinum hjá okkum í Føroyum hevur verið, hvussu vit fremja grøna skiftið á sjónum. Nú kann alivinnan, sum hevur sítt virksemi nær landi, vísa vegin til eina grønari framtíð á sjónum eisini segði Bárður á Steig Nielsen, løgmaður, tá elrikni alibáturin Grønarók fór av bakkastokki
text: #000002
text: Løgmaður, sum var millum mongu gestirnar, ið vóru til steðar á MEST í Havn, tá grøni alibáturin varð handaður eigaranum Bakkafrosti, samanbar í røðu síni hesa søgugligu løtuna við hendingina fyri meira enn 200 árum síðani, tá fyrsta rutuskipið við dampmotori varð tikið í nýtslu:
text: #000004
text: - Tað eru ávísar hendingar, sum samtíðin ikki gevur sær so nógv far um, men sum vit seinni kunnu hyggja aftur á sum tøknilig, samfelagslig ella vinnulig nýbrot.
text: #000005
text: Í 1807 fór The North River Steamboat undir sigling eftir Hudson ánni millum New York og Albany. Túrurin vísti, fyri fyrstu ferð í søguni, at tað kundi loysa seg at hava rutusigling við dampmotori.
text: #000006
text: Men tað skuldu ganga nøkur ár, áðrenn farið var um Atlantshavið við dampskipi. Og tað var ikki fyrr enn í 1896, at vit Føroyum fyrstu ferð sóu ein dampmotor umborð á einum skipi. Hetta var umborð á fyrsta Smyrli, sum tá fór undir at flyta fólk og farm millum oyggjarnar.
text: #000007
text: Dampmotorurin var byrjanin til fyrstu ídnaðarkollveltingina, og í dag kunnu vit øll vera samd um, at heimurin hevur tørv á eini nýggjari kollvelting. Eini grønari ídnaðarkollvelting, sum leggur upp fyri teirri dálking og umhvørvisligum árinum, sum undanfarna menningin hevur havt við sær.
text: #000008
text: Grønarók er eisini eitt nýbrot, tí báturin brennir ikki fossil brennievni, og tí hann er byrjanin til eina alneyðuga orkuumlegging á sjónum.
text: #000010
text: Á landi er grøna orkuframleiðslan vaksin munandi. Vit endurnýta meir, og meira ferð er komin á matvørumenning og -framleiðslu.
text: #000011
text: Men størsta avbjóðingin í grøna skiftinum hjá okkum í Føroyum hevur verið, hvussu vit fremja grøna skiftið á sjónum.
text: #000012
text: Í dag seta vit veruliga hol á grøna skiftið á sjónum!
text: #000014
text: Gamaní - vit hava enn ikki tøknina, sum skal til fyri at brúka grønar orkuloysnir á opnum havi.
text: #000015
text: Men søgan við dampmotorinum lærir okkum, at tøknin, sum fyrst verður brúkt í smærri bátum á firðum, sundum og áum, skjótt kann mennast til nýtslu á opnum havi.
text: #000016
text: Tí kann alivinnan, sum hevur sítt virksemi nær landi, vísa vegin til eina grønari framtíð.
text: #000017
text: Tá ið Norðurlendska Ráðharraráðið og Kaj Leo Holm Johannesen, landsstýrismaður í norðurlandamálum, saman við orkudeildini á Umhvørvisstovuni vístu á henda møguleikan, var Føroya størsta alifyritøka skjót at taka av.
text: #000018
text: Pengarnir komu frá Norðurlendska ráðharraráðnum, og alt gekk upp í eina hægri eind, tá ið føroyska skipasmiðjan MEST átti besta uppskotið til nýggja bátin.
text: #000019
text: Somuleiðis síggja vit, hvussu nógvar føroyskar fyritøkur vísa vegin innan grøna skiftið. Vit síggja, hvussu vinnan áhaldandi ger átøk fyri at minka um umhvørvisárin og fyri at minka ella grønka um orkunýtsluna.
text: #000021
text: Átakið burðardygt vinnulív vísir, hvussu tólv fyritøkur hava tikið stig til at tálma veðurlagsbroytingar, betra um heilsustøðuna í havinum og minka um tapið av lívfrøðiligum margfeldi.
text: #000022
text: Og meðan føroyska vinnan av sínum eintingum vísir vegin, fara vit eisini í politisku skipanini at taka nøkur stór fet í grøna skiftinum.
text: #000023
text: Í vár samtyktu vit ein nýggjan og framfýsnan orku- og veðurlagspolitikk. Størri ferð er sett á at vaksa um grønu elframleiðsluna, eitt nú við tveimum nýggjum vindmylnulundum.
text: #000025
text: Tað er mín áheitan, at vit øll í felag, bæði í almenna og privata geiranum, fara at arbeiða við hesum átøkum komandi tíðina.
text: #000028
text: Framskygnið í privata geiranum er til stóra hjálp í politiska arbeiðnum.
text: #000029
text: Vit hava jú framvegis brúk fyri eini hugburðsbroyting til burðardygd og grøna skiftið millum okkara borgarar.
text: #000030
text: Her hevur vinnan stóra ávirkan, bæði tá ið tað kemur til at sannføra fólk um, hvat loysir seg, men eisini, hvat er moralskt rætt at gera.
text: #000031
text: Eg fari við hesum at ynskja Bakkafrosti, MEST og Umhvørvisstovuni hjartaliga tillukku við, at henda verkætlanin nú er komin á mál.
text: #000032
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000035
text: Fólkatingið vitjar SEV í Húsahaga
text: #000037
text: Mannaættin latið upp porturini til helviti
text: #000038
text: Oljuprísur uppá 100 dollarar í eygsjón
text: #000041
text: Russland sendir oljutangaskip norður um Sibiria
text: #000042
text: Byggja heimsins størstu vindmylnuhøll í Esbjerg
text: #000043